CELEX: 32021D0059
Language: hu
Date: 2021-01-14 00:00:00
Title: A Politikai és Biztonsági Bizottság (KKBP) 2021/59 határozata (2021. január 14.) az Európai Unió líbiai integrált határigazgatást segítő missziója (EUBAM Líbia) misszióvezetőjének kinevezéséről (EUBAM Líbia/1/2021)

2021.1.26.   
               
               
                  HU
               
               
                  Az Európai Unió Hivatalos Lapja
               
               
                  L 26/3
               
            
         A POLITIKAI ÉS BIZTONSÁGI BIZOTTSÁG (KKBP) 2021/59 HATÁROZATA
         (2021. január 14.)
         az Európai Unió líbiai integrált határigazgatást segítő missziója (EUBAM Líbia) misszióvezetőjének kinevezéséről (EUBAM Líbia/1/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió líbiai integrált határigazgatást segítő missziójáról (EUBAM Libya [helyesen: EUBAM Líbia]) szóló, 2013. május 22-i 2013/233/KKBP tanácsi határozatra (1) és különösen annak 9. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Politikai és Biztonsági Bizottság (PBB) a 2013/233/KKBP határozat 9. cikkének (1) bekezdése értelmében és a Szerződés 38. cikkének harmadik bekezdésével összhangban felhatalmazással rendelkezik arra, hogy meghozza az Európai Unió líbiai integrált határigazgatást segítő missziójának (EUBAM Líbia) politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.
                  
               
                     (2)
                  
                  
                     A PBB 2016. augusztus 30-án elfogadta a (KKBP) 2016/1634 politikai és biztonsági bizottsági határozatot (2), amelyben Vincenzo TAGLIAFERRI-t nevezte ki az EUBAM Líbia misszióvezetőjének a 2016. szeptember 1. és 2017. augusztus 21. közötti időszakra.
                  
               
                     (3)
                  
                  
                     Vincenzo TAGLIAFERRI-nek az EUBAM Líbia misszióvezetőjeként betöltött megbízatását rendszeresen meghosszabbították, legutoljára a (KKBP) 2020/903 tanácsi határozattal (3)2020. szeptember 30-ig, amely határozat módosította a 2013/233/KKBP határozatot is és 2021. június 30-ig meghosszabbította az EUBAM Líbia megbízatásának időtartamát.
                  
               
                     (4)
                  
                  
                     Az Unió külügyi és biztonságpolitikai főképviselője 2021. január 11-én azt javasolta, hogy Natalina CEA-t nevezzék ki az EUBAM Líbia misszióvezetőjévé a 2021. február 1. és 2021. június 30. közötti időszakra,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság Natalina CEA-t nevezi ki az Európai Unió líbiai integrált határigazgatást segítő missziója (EUBAM Líbia) misszióvezetőjévé a 2021. február 1. és 2021. június 30. közötti időszakra.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2021. február 1-től kell alkalmazni.
         
         
            Kelt Brüsszelben, 2021. január 14-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 138., 2013.5.24., 15. o.
         
         
            (2)  A Politikai és Biztonsági Bizottság (KKBP) 2016/1634 határozata (2016. augusztus 30.) az Európai Unió líbiai integrált határigazgatást segítő missziója (EUBAM Líbia) misszióvezetőjének kinevezéséről (EUBAM Líbia/1/2016) (HL L 243., 2016.9.10., 10. o.).
         
            (3)  A Tanács (KKBP) 2020/903 határozata (2020. június 29.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról (HL L 207., 2020.6.30., 32. o.).